**แซฟไฟร์สจวต** (อังกฤษ: Stewart Sapphire, อังกฤษ: Stuart Sapphire) คือแซฟไฟร์ที่เป็นหนึ่งในเครื่องราชกกุธภัณฑ์แห่งสหราชอาณาจักร ได้ชื่อมาจากราชวงศ์สจวตแห่งสก็อตแลนด์ ตามเจ้าของพระองค์แรก ซึ่งคือ พระเจ้าอเล็กซานเดอร์ที่ 2 แห่งสก็อตแลนด์ แซฟไฟร์เม็ดนี้ได้ถูกนำไปประดับบนมงกุฎราชาภิเษกของพระองค์ในปีค.ศ. 1214 และต่อมาในปีค.ศ. 1296 สมเด็จพระเจ้าเอ็ดเวิร์ดที่ 1 แห่งอังกฤษทรงอ้างสิทธิ์ครอบครองอัญมณีชิ้นนี้พร้อมกับหินแห่งสโคนในคราวที่ทรงยกทัพบุกสก็อตแลนด์ ในภายหลังจากได้ทรงครอบครองแล้ว ได้พระราชทานให้กับพระเทวัน(น้องเขย)ของพระองค์ คือ พระเจ้าเดวิดที่ 2 แห่งสก็อตแลนด์ ซึ่งเพื่อเป็นการตอบแทน พระองค์จึงได้พระราชทานต่อให้กับพระขนิษฐาของพระองค์ คือ มาร์โจรี บรูซ และต่อมา มาร์โจรี ได้สมรสกับวอลเตอร์ สจวตซึ่งมีบุตรซึ่งในภายหลังได้เป็นพระมหากษัตริย์พระองค์แรกแห่งราชวงศ์สจวต คือ พระเจ้าโรเบิร์ตที่ 2 แห่งสก็อตแลนด์ จึงเป็นที่มาของชื่ออัญมณีนี้ว่า "แซฟไฟร์สจวต" 

ในช่วงสมัยสาธารณรัฐของโอลิเวอร์ ครอมเวลล์ ในฐานะของ "เจ้าผู้พิทักษ์" ได้ให้ขายเครื่องราชกกุธภัณฑ์ทั้งหมด และต่อมาภายหลังการฟื้นฟูราชวงศ์อังกฤษขึ้นใหม่ แซฟไฟร์เม็ดนี้ได้กลับมาสู่ความครอบครองของพระเจ้าชาลส์ที่ 2 แห่งอังกฤษ ซึ่งแซฟไฟร์นี้ได้ถูกบันทึกว่าเป็นส่วนหนึ่งของเรลิกของราชวงศ์สจวตที่ทรงนำไปที่ฝรั่งเศสเพื่อลี้ภัยด้วย ภายหลังจากเสด็จสวรรคตแล้ว ได้ตกทอดถึงพระโอรสองค์ใหญ่ของพระองค์ เจมส์ สจวต หรือเรียกกันว่า ผู้อ้างสิทธิในราชบัลลังก์ ซึ่งต่อมาได้ตกทอดให้กับบุตรคนโต คือ เฮนรี เบเนดิกท์ สจวต พระคาร์ดินัล ดยุคแห่งยอร์ค หลังจากมรณภาพแล้วได้มอบให้กับพระเจ้าจอร์จที่ 3

ในปีค.ศ. 1838 พระราชินีวิกตอเรีย ทรงให้ปรับปรุงมงกุฎอิมพีเรียลสเตตของเดิม โดยให้ประดับแซฟไฟร์เม็ดนี้ไว้บริเวณฐานของมงกุฎตรงกลาง ข้างใต้ทับทิบเจ้าชายดำ ต่อมาในรัชสมัยของพระเจ้าจอร์จที่ 6 ทรงให้สร้างมงกุฎอิมพีเรียลสเตตขึ้นใหม่ทั้งองค์ ซึ่งมีลักษณะคล้ายของเดิมที่สุด โดยทรงให้ย้ายแซฟไฟร์เม็ดนี้ไว้ประดับบนมงกุฎองค์ใหม่ บริเวณฐานด้านหน้าของมงกุฎ และต่อมาเมื่อมีการค้นพบเพชรคูลลิแนน แซฟไฟร์สจวตได้ถูกย้ายไปอยู่ด้านหลังแทน เพื่อให้เพชรคูลลิแนน 2 ทรงเหลี่ยมขอบมนที่มีขนาดถึง 315 กะรัต แม้กระทั่งแซฟไฟร์นี้จะมีขนาดใหญ่กว่าปกติ แต่ความสำคัญของอัญมณีนี้มิได้อยู่ที่มูลค่า แต่มีความหมายอย่างยิ่งทางประวัติศาสตร์อันยาวนานในตัวของมันเอง

อ้างอิง
-------

1. 1 2  "Sapphire Jewellery $1.99 @SilverShake Gemstone Sterling Silver Jewelry. Stuart Sapphire". Silvershake.com. สืบค้นเมื่อ 2012-01-29.
2. ↑  "Ruby & Sapphire: Judging Quality, Prices, Padparadscha, Part 4". Ruby-sapphire.com. คลังข้อมูลเก่าเก็บจากแหล่งเดิมเมื่อ 2012-02-09. สืบค้นเมื่อ 2012-01-29.
3. ↑  "Stuart Sapphire is a 104-carat Blue Sapphire | Internet Stones.COM-Jewelry and Mineral Blog". Jewelry-blog.internetstones.com. 2008-03-14. สืบค้นเมื่อ 2012-01-29.
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-07-08. สืบค้นเมื่อ 2013-06-20.

ดูเพิ่ม
-------

* เครื่องราชกกุธภัณฑ์แห่งสหราชอาณาจักร
* ราชวงศ์สจวต

| * ด
* ค
* ก
เครื่องราชกกุธภัณฑ์สหราชอาณาจักร |
| --- |
| มงกุฎ: | 

|  |  |
| --- | --- |
| มงกุฎองค์สำคัญ | 
* มงกุฎเซนต์เอ็ดเวิร์ด
* มงกุฎอิมพีเรียลสเตต

 |
| มงกุฎพระราชินี | 
* มงกุฎพระราชินีเอลิซาเบธ
* มงกุฎพระราชินีแมรี
* มงกุฎพระราชินีแมรีแห่งโมดีนา
* มงกุฎพระราชินีอเล็กซานดรา
* มงกุฎพระราชินีอเดลเลด

 |
| จุลมงกุฎ | 
* จุลมงกุฎเจ้าชายจอร์จแห่งเวลส์
* จุลมงกุฎเจ้าชายเฟรดเดอริคแห่งเวลส์
* จุลมงกุฎเจ้าชายชาร์ลส์แห่งเวลส์

 |
| มงกุฎองค์อื่น ๆ | 
* มงกุฎแห่งอินเดีย
* มงกุฎเพชรพระราชินีนาถวิคตอเรีย
* มงกุฎพระเจ้าจอร์จที่ 4
* มงกุฎแห่งสกอตแลนด์
* มงกุฎพระเจ้าจอร์จที่ 1
* มงกุฎราชาภิเษกพระเจ้าจอร์จที่ 4
* มงกุฎทิวดอร์

 |

 |  |
| คทา: | 
* คทากางเขน
* คทานกพิราบ
* คทาแห่งสกอตแลนด์

 |
| ดาบ: | 
* ดาบแห่งการประทาน
* ดาบแห่งความกรุณา
* ดาบแห่งสกอตแลนด์

 |
| อัญมณี: | 
* เพชรคัลลินัน
* เพชรโคอินัวร์
* ทับทิมเจ้าชายดำ
* แซฟไฟร์เซนต์เอ็ดเวิร์ด
* แซฟไฟร์สจวต

 |
| กกุธภัณฑ์แบ่งตามรัฐ: | 
* เครื่องราชกกุธภัณฑ์อังกฤษ
* เครื่องราชกกุธภัณฑ์ไอร์แลนด์
* เครื่องราชกกุธภัณฑ์สกอตแลนด์
* เครื่องราชกกุธภัณฑ์เวลส์
* เครื่องราชกกุธภัณฑ์สหราชอาณาจักร

 |
| อื่น ๆ: | 
* เครื่องราชอิสริยาภรณ์เซนต์แพทริก
* ลูกโลกประดับกางเขน
* หินแห่งสโคน

 |
| ดูเพิ่ม | 
* เครื่องเพชรในพระราชินีนาถเอลิซาเบธที่ 2

 |